Janse van Rensburg wen emosionele 94.7-fietsren | Nuus24
Janse van Rensburg wen emosionele 94.7-fietsren
Paaie in Jhb vir 94.7-fietsren gesluit
Arran Brown maak weer so in 94.7-ren
Natalie du Toit trap in 94.7-fietsren Johannesburg – Reinardt Janse van Rensburg het sy seisoen afgesluit met 'n emosionele oorwinning by Sondag se Momentum 94.7-fietsren in Johannesburg.En Sharon Laws het die eerste oorsese jaer geword om die vroue-afdeling te wen.Janse van Rensburg, wat die oorwinning aan sy oorlede pa opgedra het, het in 'n tyd van 2:10:19 geseëvier.Johann Rabie van die Bonitas-span het twee sekondes agter Janse van Rensburg klaargemaak en die verdedigende kampioen Arran Brown was derde. "Hierdie was 'n emosionele oorwinning vir my," het Janse van Rensburg gesê."My pa het twee weke gelede gesterf en hy het 'n groot rol in my fietsryloopbaan gespeel. Hy was die rede hoekom ek begin het."Die Suid-Afrikaner het vanjaar plaaslik en oorsee uitgeblink en altesaam 14 titels insluitend die Argus-fietstoer gewen.Laws het die vroue-afdeling in 2:39:34 gewen terwyl haar Britse landgenoot Catherine Williamson tweede klaargemaak het.Die voormalige kampioen Cherise Stander was derde.Vir die jongste sportnuus volg Nuus24Sport op Twitter. - SAPA
Lees meer oor: reinhardt janse van rensburg | 94.7-fietsren VOLGENDE OP NUUS24X